એક સમયે રાષ્ટ્રીય શાળામાં ૭૫૦ વિદ્યાર્થીઓ ભણતા હતા. ખાદીનું વણાટકામ, બેકરી, દુગ્ધાલય, દીવાસળીનું કારખાનું, પુણી પ્લાન્ટ, પટોળાનું વણાટકામ વગેરે અનેક પ્રવૃત્તિ થતી હતી. બાળ મંદીરમાં ભણતા ભૂલકાઓને બળદ ગાડામાં બેસાડીને શાળાએ લાવવામાં આવતા હતાં. ધીમે-ધીમે પટોળા ઉદ્યોગ, વણાટકામ, પુણી પ્લાન્ટ, બેકરી, દીવાસળીનું કારખાનું આ બધુ જ લુપ્ત થઈ ગયું. શાળામાં બાળકોની સંખ્યા ૭૫૦માંથી ૭૫ થઈ ગઈ. ખાદીનો ઉદ્યોગ હાફવા લાગ્યો છે.